hu hu hu hu hu hu hu en hu hu en hu hu hu hu hu hu en hu fr hu hu hu hu hu hu hu hu hu hu hu hu hu hu hu fr hu hu hu hu hu cs hu hu hu fr hu hu hu hu hu hu hu cs hu hu hu hu hu hu hu hu hu hu hu hu hu es hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu pl hu hu hu hu hu hu hu hu hu hu hu hu hu hu hu hu de pt hu en fr hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu eo en cs de hu hu fr fr hu hu hu hu hu hu hu hu hu hu hu hu hu hu hu hu hu hu cs hu hu hu hu hu hu hu hu hu ca pt hu hu hu hu en en en en cs en en cs cs en cs cs cs cs cs cs cs cs cs cs cs cs cs da cs cs cs da et cs cs da pt ru en uk pt ru en en en pt ru pt pl ru ru uk uk uk en en uk uk pt ru ru pl pt ru pt it en en en en en en en en en en en pl pl pl hu hu hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu en nl ar ru ca de es fa fr it ja ko pl ru tr zh hu hu hu hu hu hu hu hu hu hu
1986-os cannes-i filmfesztivál – Wikipédia
A Wikipédiából, a szabad enciklopédiából
Ez a közzétett változat, ellenőrizve: 2022. április 25.
Ugrás a navigációhoz Ugrás a kereséshez
Ebben a szócikkben a mandarin nyelvű szavak pinjin és magyaros átírása között ide kattintva szabadon lehet választani.
Ebben a szócikkben a japán nevek magyaros átírásban és keleti névsorrendben szerepelnek.
Ebben a szócikkben a koreai nyelvű szavak átdolgozott latin betűs és magyaros átírása között ide kattintva szabadon lehet választani.
A 39. Cannes-i Nemzetközi Filmfesztivál 1986. május 8. és 19. között került megrendezésre, Sydney Pollack amerikai filmrendező elnökletével. A hivatalos versenyprogramban 21 nagyjátékfilm és 13 rövidfilm szerepelt; versenyen kívül 10, míg az Un certain regard szekcióban 19 alkotást vetítettek. A párhuzamos rendezvények Kritikusok Hete szekciójában 7 filmet mutattak be, a Rendezők Kéthete elnevezésű szekció keretében pedig 18 nagyjátékfilm vetítésére került sor.
1 Az 1986. évi fesztivál
A megnyitó díszelőadáson Roman Polański Kalózok című, versenyen kívül meghívott kalandfilmjét vetítették, amely mind hangulatában, mind pedig témáját illetően különbözött a hivatalos program többi alkotásától. Tematikáját illetően ugyanis két – egymástól nagyon eltérő – erkölcsi irányultság dominált: az egyik vallási elkötelezettségről, a hit szerepéről tett tanúbizonyságot (A misszió, Thérese története, Áldozathozatal), a másik viszont a szexuális perverziók és a nemi szabadosság bemutatásával a provokációt helyezte előtérbe: az I Love You a fetisizmusról, a Szerelmem, Max zoofíliáról, az Estélyi ruha pedig a homoszexualitásról és a prostitúcióról szólt.
Martin Scorsese, a legjobb rendező
A jeles művészekből összeállított zsűri döntését a kritikusok erősen támadták, A misszió Arany Pálmája és technikai nagydíja miatt még az a vád is elhangzott, hogy a döntés vélhetően már azelőtt megszületett, hogy a fesztivál elkezdődött volna… A kritika általános véleménye szerint túlságosan intellektuális és akadémikus (következésképpen „unalmas”) filmek részesültek elismerésben.[1] Az ide sorolt fődíjas film mellett a zsűri külön nagydíját, valamint a nemzetközi kritikusok díját vehette át az ekkor már súlyosan beteg Andrej Tarkovszkij, utolsó alkotásáért, az Áldozathozatalért. A zsűri díját kapta a Thérese története, míg a legjobb rendezés díját Martin Scorsese Lidérces órák című filmszatírája. Barbara Sukowa Rosa Luxemburg alakjának megformálásáért, Fernanda Torres pedig az Eu Sei Que Vou Te Amar című filmben nyújtott alakításáért vehette át a legjobb női alakítás díját. A legjobb férfi alakítás díját kapta Bob Hoskins a Mona Lisa, Michel Blanc pedig az Estélyi ruha főszerepéért.
Versenyen kívül is neves rendezők filmjeit tűzték műsorra: az említett Polański mellett Carlos Saura (Bűvös szerelem), akinek alkotását a fesztivállátogatók a filmes esemény záró vetítésén láthatták, továbbá Steven Spielberg (Bíborszín), Woody Allen (Hannah és nővérei), Orson Welles (Don Quijote de Orson Welles),[2] valamint ekkor mutatták be Claude Lelouch hajdani filmsikerének folytatását, az Egy férfi és egy nő 20 év múlva című romantikus drámát. A 40 évvel korábban megrendezett 1. cannes-i nemzetközi filmfesztiválra emlékezve és egyben a brit filmművészet előtt is tisztelegve vetítették le az 1946-os év egyik sikerfilmje, a Diadalmas szerelem felújított kópiáját.[3]
A rövidfilmek versenyében két rendezőnő vitte a prímet: Nicole Garcia (15 aôut) és Jane Campion (Lecke fegyelemből). Az Arany Pálmát a 32 éves ausztrál rendezőnő nyerte el, akinek egyébként további két rövidfilmje és egy nagyjátékfilmje szerepelt az Un Certain Regard szekció választékában.
Az 1985-86-os európai – különösen a franciaországi – terrorcselekmények elijesztették az amerikaiakat, akik emiatt rendkívül alacsony számban látogattak el a fesztiválra. A sztárok és filmkészítők közül szinte csak azok mentek el Cannes-ba, akik szakmailag érintve voltak. A főként európai fesztivállátogatók zömét is inkább franciák tették ki. Az ügyeletes starlette Béatrice Dalle fotómodell volt, akivel akkortájt forgatták első filmjét, a Betty Blue-t. A filmekben viszont filmcsillagok sora volt látható: Robert De Niro és Jeremy Irons (A misszió), Bob Hoskins, Michael Caine és Cathy Tyson (Mona Lisa), Gérard Depardieu, Michel Blanc és Miou-Miou (Estélyi ruha), Kim Basinger (Szerelem bolondjai), Catherine Deneuve (Ahol a bűn lakozik), Charlotte Rampling, Anthony Higgins és Victoria Abril (Szerelmem, Max). Két operaénekes is fellelhető az ünnepeltek között: Plácido Domingo és Katia Ricciarelli a Verdi: Otello című operafilmben. Tapsot aratott Orson Welles, a saját rendezésű Don Quijote-filmben, továbbá Jon Voight (Szökevényvonat, Sivatagi felhő), Max von Sydow, Woody Allen és Mia Farrow (Hannah és nővérei), Isabelle Adjani (T'as de beaux escaliers tu sais…), Whoopi Goldberg (Bíborszín), Polański „főkalóza”, Walter Matthau, valamint a húsz év után ismét összehozott férfi és nő: Jean-Louis Trintignant és Anouk Aimée. Mind alakításával, mind pedig zenéjével elismerést váltott ki David Bowie (Abszolút kezdők).
A Rendezők Kéthete szekció vetítéssorozatát Denys Arcand kanadai rendező Az amerikai birodalom hanyatlása[4] című, Oscar-díjas sikerfilmjével nyitották meg a Croisette Palotában. A mezőnyből kiemelkedő film volt a Dolgozó lányok (Lizzie Borden), a Kaktusz (Paul Cox), a Sid és Nancy (Alex Cox), valamint Marushka Detmers fellációs jelenete miatt hatalmas botrányt kavart Marco Bellochio-film, A test ördöge.
A magyar filmművészetet Varga Csaba 8 perces fekete-fehér animációs filmje, A szél képviselte a hivatalos program rövidfilmversenyében, illetve Erdőss Pál Visszaszámlálás című szociodrámája a Rendezők Kéthete szekcióban. A fesztivál magyar vonatkozásként meg kell említeni, hogy zsűritagnak kérték fel Szabó István filmrendezőt és a magyar származású Oscar-díjas díszlettervezőt, Trauner Sándort, továbbá, hogy a retrospektív vetítésen bemutatott film egyik társszerzője a miskolci születésű brit forgatókönyvíró, filmrendező és producer, Emeric Pressburger (Pressburger Imre József) volt. A fesztiválra kiutazott hivatalos magyar filmdelegáció tagjai: Szabó István rendező, zsűritag, Eperjes Károly színész, valamint Erdőss Pál és Varga Csaba filmrendezők.[5]
Polański galleonja, a Neptune Cannes-ban (1986).
A televíziós jelenlét kezdett egyre nagyobb teret nyerni, amit a filmesek ki is használtak. Polański úgy horgonyoztatta le a kikötőben új filmje, a Kalózok forgatásához épített 1:1 léptékű galleont, hogy az a Croisette minden pontjáról jól látható legyen. Ingyen reklámot biztosított az is, hogy A smaragd románca című kalandfilm sikerpárosával, Michael Douglasszel és Kathleen Turnerrel éppen a fesztiválvárosban forgattak jeleneteket A Nílus gyöngye alkotói.
Sydney Pollack (filmrendező – Amerikai Egyesült Államok) – a zsűri elnöke
Alexandre Minouchkine filmproducer –  Franciaország
Charles Aznavour művész –  Franciaország
Danièle Thompson forgatókönyvíró –  Franciaország
Lino Brocka filmrendező –  Fülöp-szigetek
Philip French filmkritikus –  Egyesült Királyság
Sonia Braga színésznő –  Brazília
Szabó István filmrendező –  Magyarország
Tonino Delli Colli, operatőr –  Olaszország
Trauner Sándor, díszlettervező –  Franciaország
Anne Fichelle, a Louis Lumière Iskola munkatárs –  Franciaország
Christophe Ghristi, filmkedvelő –  Franciaország
Eva Zaoralova, filmkritikus –  Csehszlovákia
Ivan Starcevic, újságíró –  Jugoszlávia
Lawrence Kardish, filmkedvelő –  Amerikai Egyesült Államok
Pierre Murat, filmkritikus –  Franciaország
Serge Leroy, filmrendező –  Franciaország
After Hours (Lidérces órák)[6] – rendező: Martin Scorsese
Boris Godunov (Borisz Godunov) – rendező: Szergej Bondarcsuk
Rosa Luxemburg[7] – rendező: Margarethe von Trotta
Down by Law (Törvénytől sújtva) – rendező: Jim Jarmusch
Eu Sei Que Vou Te Amar – rendező: Arnaldo Jabor
Fool for Love (Szerelem bolondjai)[8] – rendező: Robert Altman
Genesis – rendező: Mrinal Sen
I Love You – rendező: Marco Ferreri
La dernière image – rendező: Mohammed Lakhdar-Hamina
Le lieu du crime (Ahol a bűn lakozik) – rendező: André Téchiné
Max mon amour (Szerelmem, Max) – rendező: Osima Nagisza
Mona Lisa – rendező: Neil Jordan
Offret (Áldozathozatal) – rendező: Andrej Tarkovszkij
Otello[9] – rendező: Franco Zeffirelli
Pobre mariposa – rendező: Raúl de la Torre
Runaway Train (Szökevényvonat) – rendező: Andrej Koncsalovszkij
Tenue de soirée (Estélyi ruha) – rendező: Bertrand Blier
The Fringe Dwellers (A nyomor rabjai) – rendező: Bruce Beresford
The Mission (A misszió) – rendező: Roland Joffé
Thérèse (Thérese története)[10] – rendező: Alain Cavalier
A Matter of Life and Death (Diadalmas szerelem)[6] – rendező: Michael Powell és Emeric Pressburger
Absolute Beginners (Abszolút kezdők) – rendező: Julien Temple
Don Quijote de Orson Welles[2] – rendező: Orson Welles
El amor brujo (Bűvös szerelem) – rendező: Carlos Saura
Hannah and Her Sisters (Hannah és nővérei) – rendező: Woody Allen
Pirates (Kalózok) – rendező: Roman Polański
Precious Images – rendező: Chuck Workman
T'as de beaux escaliers tu sais… – rendező: Agnès Varda
The Color Purple (Bíborszín) – rendező: Steven Spielberg
Un homme et une femme, 20 ans déjà (Egy férfi és egy nő 20 év múlva) – rendező: Claude Lelouch
A Girl's Own Story (Egy lány története) – rendező: Jane Campion
Backlash – rendező: Bill Bennett
Belizaire the Cajun – rendező: Glen Pitre
Burke & Wills – rendező: Graeme Clifford
Coming Up Roses – rendező: Stephen Bayly
Das Zweite Schraube-Fragment – rendező: Walter Andreas Christen
Desert Bloom (Sivatagi felhő) – rendező: Eugene Corr
Krysař – rendező: Jiří Bárta
Laputa – rendező: Helma Sanders-Brahms
Ningen no jakuszoku – rendező: Josida Josisige
Passionless Moments (Oda a szenvedély) – rendező: Jane Campion és Gerard Lee
Rih essed – rendező: Nouri Bouzid
Salomè (Salome) – rendező: Claude d'Anna
Shtei Etzbaot Mi'Tzidon – rendező: Eli Cohen
Tuntematon sotilas (Az ismeretlen katona) – rendező: Rauni Mollberg
Two Friends (Két barátnö) – rendező: Jane Campion
Wohin und zurück – rendező: Welcome in Vienna – rendező: Axel Corti
Za kude putuvate (Hová utazik?) – rendező: Rangel Vulchanov
Zsi csu (日出, Ri chu) – rendező: Jü Pen-cseng (于本正, Yu Ben-zheng)
15 août – rendező: Nicole Garcia
An Exercise in Discipline – Peel[11] (Lecke fegyelemből) – rendező: Jane Campion
A szél – Varga Csaba
Dry Noodles – rendező: Dan Collins
Gajduk ((Гaйдyk) – rendező: Leonid Gorohov és Jurij Kacap
Łagodna – rendező: Piotr Dumała
Les petites magiciennes – rendező: Vincent Mercier és Yves Robert
Les petits coins – rendező: Pascal Aubier
Miroir d'ailleurs – rendező: Willy Kempeneers
Question d'optiques – rendező: Claude Luyet
Quinoscopio 1 – rendező: Juan Padrón
Street of Crocodiles (A krokodilusok utcája) – rendező: Stephen Quay és Timothy Quay
Turbo concerto – rendező: Martin Barry
40 Quadratmeter Deutschland – rendező: Tevfik Baser
Devil in the Flesh – rendező: Scott Murray
Esther – rendező: Amos Gitai
Faubourg Saint-Martin – rendező: Jean-Claude Guiguet
La donna del traghetto – rendező: Amedeo Fago
San Antoñito (Szentebb a szentnél) – rendező: Pepe Sánchez
Sleepwalk – rendező: Sara Driver
Cactus (Kaktusz)[6] – rendező: Paul Cox
Dancing in the Dark (Tánc az éjben) – rendező: Leon Marr
Defence of The Realm (A birodalom védelme) – rendező: David Drury
Il diavolo in corpo (A test ördöge) – rendező: Marco Bellocchio
Giovanni Senzapensieri (Habókos Giovanni) – rendező: Marco Colli
Golden Eighties (Azok a dicsőséges nyolcvanas évek) – rendező: Chantal Akerman
Komikku zaszsi nanka iranai – rendező: Takita Jodzsiro
Le déclin de l’empire américain (Az amerikai birodalom hanyatlása)[4] – rendező: Denys Arcand
Ópera do Malandro – rendező: Ruy Guerra
Osobisty pamietnik grzesznika… przez niego samego spisany (A zaragozai kézirat) – rendező: Wojciech Jerzy Has
Csing csun csi (青春祭, Qing chun ji) – rendező: Csang Nuan-hszin (张暖忻, Zhang Nuanxin)
Schmutz – rendező: Paulus Manker
She’s Gotta Have It (Nola darling) – rendező: Spike Lee
Sid And Nancy (Sid és Nancy) – rendező: Alex Cox
Szorekara (Azután) – rendező: Morita Josimicu
Tarot – rendező: Rudolf Thome
Visszaszámlálás – rendező: Erdőss Pál
Working Girls – rendező: Lizzie Borden
Az Arany Pálma díjas és CST-nagydíjas film történetének lenyűgöző helyszíne: az Iguazú folyó vízesés feletti szakasza.
Arany Pálma: The Mission (A misszió)[6] – rendező: Roland Joffé
A zsűri külön nagydíja: Offret (Áldozathozatal) – rendező: Andrej Tarkovszkij
A zsűri díja: Thérèse (Thérese története)[10] – rendező: Alain Cavalier
Legjobb rendezés díja: After Hours (Lidérces órák) – rendező: Martin Scorsese
Legjobb női alakítás díja:
Barbara Sukowa – Die Geduld der Rosa Luxemburg (Rosa Luxemburg)
Fernanda Torres – Eu Sei Que Vou Te Amar
Legjobb férfi alakítás díja:
Bob Hoskins – Mona Lisa
Michel Blanc – Tenue de soirée (Estélyi ruha)
Legjobb művészi hozzájárulás díja: Offret (Áldozathozatal) – fényképezte: Sven Nykvist
Arany Pálma (rövidfilm): An Exercise in Discipline – Peel[11] (Lecke fegyelemből) – rendező: Jane Campion
A zsűri díja (animációs rövidfilm): Gajduk ((Гaйдyk) – rendező: Leonid Gorohov és Jurij Kacap
A zsűri díja (fikciós rövidfilm): Les petites magiciennes – rendező: Vincent Mercier és Yves Robert
Arany Kamera: Noir et Blanc[12] – rendező: Claire Devers
FIPRESCI-díj: Offret (Áldozathozatal) – rendező: Andrej Tarkovszkij
Technikai nagydíj: The Mission (A misszió) – rendező: Roland Joffé
Ökumenikus zsűri díja: Offret (Áldozathozatal) – rendező: Andrej Tarkovszkij
Ökumenikus zsűri külön dicsérete: Thérèse (Thérese története)[10] – rendező: Alain Cavalier
Ifjúság díja külföldi filmnek: She’s Gotta Have It (Nola darling)[13] – rendező: Spike Lee
Ifjúság díja francia filmnek: High Speed[12] – rendező: Monique Dartonne és Michel Kaptur
↑ V. C. Thomas: 1986 – Tenue de soirée (exigée). Festival de Cannes. Ecran Noir. (Hozzáférés: 2008. április 10.)[halott link] (franciául)
↑ a b Az 1957-ben elkezdett film „végleges” változata 1992-ben készült el. A fesztiválon az akkor még befejezetlen film Don Quixote eredeti címmel szerepelt.
↑ Festival de Cannes (1986). Cinéma – Actualité. Alice. [2007. szeptember 1-i dátummal az eredetiből archiválva]. (Hozzáférés: 2008. október 10.) (franciául)
↑ a b A különféle hazai források Az amerikai birodalom bukása, illetve Az amerikai birodalom végnapjai címen is szerepeltetik.
↑ Magyar filmdelegációk külföldi rendezvényeken. In Filmévkönyv 1986: A magyar film egy éve. Budapest: Magyar Filmtudományi Intézet és Filmarchívum. 1987.  331. o. arch Hozzáférés: 2021. jan. 5. PDF (48,2 MB) ISSN 0230-2047
↑ a b c d Zárójelben a magyarországi filmbemutató, illetve DVD-forgalmazás címe (forrás: PORT.hu, Interaktív filmkatalógus és kritikus tömeg), kiegészítve a Filmvilág adatbázisában található magyar címekkel.
↑ A fesztiválon Die Geduld der Rosa Luxemburg címen szerepelt.
↑ DVD-forgalmazásban A szerelem bolondjai címmel szerepelt.
↑ Előfordul Verdi: Otello címen is.
↑ a b c DVD-forgalmazásban Therese címmel szerepelt.
↑ a b Az IMDB-ben szereplő cím. Egyes források – így a fesztivál hivatalos honlapja is – csak rövidített formában, Peel címen szerepeltetik.
↑ a b A filmet A francia filmművészet perspektívái (Perspectives du cinéma français) elnevezésű, kizárólag francia filmek részére szervezett, a fesztiváltól független, párhuzamos szekcióban vetítették.
↑ A Rendezők Kéthete szekcióban mutatták be.
A cannes-i fesztivál hivatalos honlapja (angolul), (franciául)
Cannes Film Festival Archiválva 2010. április 11-i dátummal a Wayback Machine-ben (angolul) (IMDb)
Kritikusok Hete honlapja (angolul), (franciául)
Rendezők Kéthete honlapja (angolul), (franciául)
Legjobb női alakítás díja
Legjobb férfi alakítás díja
A cannes-i fesztivál zsűrielnökei
Filmművészet-portál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=1986-os_cannes-i_filmfesztivál&oldid=24877612”
Minden szócikk halott külső hivatkozásokkal
Szócikkek halott külső hivatkozásokkal 2018 novemberéből
Szócikkek mandarin nyelvű tartalommal
Szócikkek japán nyelvű tartalommal
Szócikkek koreai nyelvű tartalommal
Hivatkozás erre a változatra
Hogyan hivatkozz erre a lapra?
A lap utolsó módosítása: 2022. április 25., 15:48
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.